
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 6Pc/26/2024 8824201426 07. 02. 2025 JUDr. Iveta Mihóková ECLI:SK:OSVT:2025:8824201426.3
Opravné uznesenie Okresný súd Vranov nad Topľou právnej veci navrhovateľky: A. B., nar. XX.XX.XXXX, bytom C. XXX/ XX, D., proti osobe povinnej platiť výživné: E. F. G., nar. XX.XX.XXXX, trvale bytom H. XXXX/X - I. B., B., zastúpená: JUDr. Vlastimil Klepáč, advokát, Krmanova 16, Košice, o zvýšenie výživného, takto rozhodol: I. O p r a v u j e výrok II. rozsudku Okresného súdu Vranov nad Topľou č.k. 6Pc/26/2024 - 89 zo dňa 09.01.2025 v časti dlžného výživného, ktorý správne znie: „Dlžné výživné za obdobie od 26.07.2024 do 31.12.2024 v sume 207,74,- eura je matka p o v i n n á zaplatiť k rukám navrhovateľky do 30 dní od právoplatnosti rozsudku.“ V ostatnej časti zostáva rozsudok Okresného súdu Vranov nad Topľou - 89 zo dňa 09.01.2025 nezmenený.
č.k. 6Pc/26/2024
odôvodnenie: 1. Tunajší súd rozsudkom č.k. 6Pc/26/2024 - 89 zo dňa 09.01.2025 zmenil výrok rozsudku Okresného súdu Vranov nad Topľou č. k. 8P/161/2021-115 zo dňa 22.02.2022 v časti týkajúcej sa výživného a to tak, že zvýšil výživné na A. B., nar. XX.XX.XXXX zo sumy 110,- eur na sumu 150,- eur mesačne, ktoré výživné je matka povinná platiť vždy do 25. dňa toho ktorého mesiaca vopred k rukám navrhovateľky A. B., začínajúc dňom 26.07.2024. Matku zaviazal zaplatiť dlžné výživné za obdobie od 26.07.2024 do 31.12.2024 v sume 228,98,- eura k rukám navrhovateľky do 30 dní od právoplatnosti rozsudku. 2. Súd zistil, že vo výroku rozsudku o dlžnom výživnom došlo k chybe v počítaní. 3. Podľa § 224 zákona č. 160/2015 Z.z. Civilného sporového poriadku (ďalej len „CSP“), súd kedykoľvek aj bez návrhu opraví v rozsudku chyby v písaní a počítaní, ako iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. V predmetom rozsudku došlo k chybe v počítaní, keď vo výroku tohto rozsudku bola nesprávne uvedená suma dlžného výživného. Súd uviedol, že dlžné výživné za obdobie od 26.07.2024 do 31.12.2024 je v sume 228,98,- eura, pričom správna výška dlžného výživného je 207,74,- eura, tak ako to vyplýva z bodu 30 odôvodnenia rozsudku č.k. 6Pc/26/2024 - 89 zo dňa 09.01.2025. Vzhľadom na tieto skutočnosti bolo potrebné podľa § 224 CSP vo výroku rozsudku vykonať opravu tak, ako je uvedené vo výroku tohto opravného uznesenia. 5. Toto opravné uznesenie tvorí neoddeliteľnú súčasť písomného vyhotovenia rozsudku č.k. 6Pc/26/2024 - 89 zo dňa 09.01.2025.
Poučenie: Proti tomuto uzneseniu je prípustné odvolanie do 15 dní odo dňa jeho doručenia na Krajský súd v Prešove prostredníctvom tunajšieho súdu. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

